b'\n_START_ARTICLE_\nP\xc3\xb5lde Liisu\n_START_PARAGRAPH_\nP\xc3\xb5lde Liisu (s\xc3\xbcnninimega Elisabet Orik; 1873 \xe2\x80\x93 1970), tuntud ka kui Liisu Orik, oli Eesti rahvalaulik, keda peetakse T\xc3\xb5stamaa \xc3\xbcheks tuntumaks pulmalaulikuks._NEWLINE_Ta on eriti tuntud laulu "Laula, laula, suukene, liigu, liigu keelekene" j\xc3\xa4rgi.\n_START_SECTION_\nBiograafia\n_START_PARAGRAPH_\nOrik s\xc3\xbcndis Alu k\xc3\xbclas ja oli hiljem P\xc3\xb5lde talu perenaine.\n_START_SECTION_\nLaulikuna\n_START_PARAGRAPH_\nLaulmist \xc3\xb5ppis ta emalt ja isalt, aga ka teistelt vanematelt laulikutelt. Lisaks pulmadele laulis ta ka kirikukooris ning l\xc3\xb5i laule Teoste k\xc3\xbclas elanud kirjaniku Mart Soobergi s\xc3\xb5nadele._NEWLINE_Oriku laule salvestati Riigi Ringh\xc3\xa4\xc3\xa4lingus 1938. aastal, muu hulgas koos Hendrik Jantsoniga, kellega ta oli pulmalaulikuna vastamisi laulnud. Jantsoniga esines ta ka 1939. aastal Tallinnas Estonia kontserdisaalis, kogudes Eestis laiemat tuntust. Ta laule salvestati ka 1964. ja 1965. aastal toimunud Herbert ja Erna Tampere juhitud Kirjandusmuuseumi ekspeditsioonidel, kui Orik oli \xc3\xbcle 90-aastane. Salvestusi v\xc3\xb5rreldes on folkloristid m\xc3\xa4rkinud, et nii 1938. kui ka 1964. aastal esitatud samade regilaulude variandid erinevad \xc3\xbcksteisest tunduvalt, n\xc3\xa4idates seega Oriku head loomis- ja kohanemisv\xc3\xb5imet._NEWLINE_Rahvaluuleteadlased on hinnanud tema laulurepertuaari suurust ja mitmek\xc3\xbclgsust.\n_START_SECTION_\nM\xc3\xa4lestuse j\xc3\xa4\xc3\xa4dvustamine\n_START_PARAGRAPH_\n11. augustil 2019 avati T\xc3\xb5stamaa osavallap\xc3\xa4evade l\xc3\xb5petamisel rahvamaja juures Oriku m\xc3\xa4lestuskivi.'